Horus ya iku sawijining dewata sing gatèn ing agama Mesir kuna, sing dipuja wiwit udakara pungkasaning jaman Prasujarah nganti jaman Greco-Roman. Wujud sing béda-béda saka Horus kacathet in sujarah lan wujud-wujud iki dipandheng minangka dewa sing mirunggani dening ahli Mesir.[1] Wujud-wujud sing manèka warna kasebut bokmenawa amarga persepsi sing béda-béda ngenani déwata manéka wujud sing pinjunjul ing sipat utawa gegayutan sinkrétis tinamtu, durung mesthi lelawanan nanging uga njangkepi siji karo liyané .[2] Dhèwèké asring digambaraké minangka elang, kepara sawijining jinis lanner utawa peregrine, utawa minangka wong lanang kanthi sirah elang.[3] Cathetan sing paling kawitan bab wujudé Horus ya iku dewa panjaganing Nekhen ing Mesir Udhik, sing mujudaké dewa kabangsan kawitan sing diyektèni, kususé ngenani gegayutané marang sang ratu sing dipracaya minangka manifestasining Horus ing urip lan osiris ing pati.[1] Ing tata pernah sing akèh ditemoni, Horus kagambaraké minangka anak lanangé Isis lan Osiris. Dhèwèké dadi bageyan sing gatèn ana ing mitologi Osiris minangka panerusé Osiris lan kongkirèning Set, nara rajapatiné Osiris. Ing tradhisi liyané, Hathor dianggep minangka ibuné lan kadhang-kadhang minangka bojoné wedok.[1] Horus akèh dhapukané sajeroning pantéon Mesir. Sing paling kondhang, Horus dadi déwaning akasa, yuda, lan beburu